Pou ekri aksan yo - Comment faire les accents - windowsonhaiti.com
Pou ekri aksan yo - Comment faire les accents
Post by admin » Fri Jan 07, 2005 9:06 am
Post by Michelange_Hyppolite » Fri Jan 07, 2005 6:15 pm
Monchè mwen kontan pou bèt sa ou mete pou nou sou paj la. Mwen te gen youn paj aski byen lonng. Gen lè mwen pral remize li, pou mwen sèvi ak lis ALT ou mete la a.
Mwen pa konnen si gen kèk bon ginen ki alaretrèt, ki renmen kreyòl la tankou nou epi ki gen konesans nan lanng kreyòl la. Mwen ta sigjere ginen fanm oubyen ginen gason sa yo pou ta fè kèk rechèch sou gramè kreyòl epi ekri règ yo ak kèk ekzèsis anba yo pou mounn ki ta renmen konnen règ gramè kreyòl yo.
Mwen di li byen an kreyòl. Alaverite, depi mwen te fin pale ak younn nan elèv mwen yo, ki te di mwen li ap aprann lanng japonè a sou entènèt, se rèv sa a mwen te genyen nan tèt mwen pou fowòm Ann pale ak pou REKA .
Kòm mwen poko nan retrèt, mwen oblije mete dlo nan diven mwen, paske se pa youn travay youn mounn ka pran alalejè.
Si gen mounn ki renmen lide sa a, yo va pran li epi fè li tounen reyalite. Konsa, depi youn mounn ta kanpe nan radyo oubyen sou nenpòt lòt tribi
n pou li di kreyòl pa gen gramè, mwen ta senpman refere li sou «windows on Haiti» ou byen sou REKA.
Mèsi anpil Guy pou bèl lide pratik sa a ou mete pou tout mounn sou latè a.
Bay piti pa di chich. se ti pa ti pa, depi pa yo gen konstans, pou nou rive kay gran papa.